**KLAIPĖDOS MIESTO TARYBOS, PROFESINIŲ SĄJUNGŲ IR DARBDAVIŲ ORGANIZACIJŲ TRIŠALĖS TARYBOS POSĖDŽIO PROTOKOLAS**

  Nr.

Posėdis įvyko 2016 m. sausio 20 d. 15 val.

Posėdžio pirmininkė Judita Simonavičiūtė.

Posėdžio sekretorė Milda Milbutaitė.

Dalyvavo: Jolanta Braukylienė, Klaipėdos pramonininkų asociacijos administracijos direktorė; Birutė Barišauskienė, Valstybinių ir privačių įmonių profesinės sąjungos pirmininkė; Tatjana Fedotova, Klaipėdos miesto savivaldybės tarybos narė; Raimondas Tamošauskas, „Švyturio“ alaus daryklos profesinės sąjungos pirmininkas; Remigijus Kalnius, Lietuvos jūrininkų sąjungos pirmininko pavaduotojas teisininkas.

Svečiuose Indrė Butenienė, Strateginio planavimo skyriaus vedėja.

DARBOTVARKĖ:

1. Klaipėdos miesto 2016–2018 m. strateginio veiklos plano pristatymas.

2. Trišalės tarybos 2016 m. veiklos plano svarstymas.

1. SVARSTYTA. Klaipėdos miesto 2016–2018 m. strateginio veiklos plano pristatymas.

Pranešėja Indrė Butenienė pristatė Klaipėdos miesto 2016–2018 m. strateginį veiklos planą, kurį sudaro 13 veiklos programų visoms sritims, kurias pagal Lietuvos Respublikos vietos savivaldos įstatymą vykdo savivaldybė. I. Butenienė papasakojo apie kiekvienos programos priemones ir programų finansavimo apimtį trejiems metams.

Jolanta Braukylienė pasisakė, kad jai savivaldybės veikloje trūksta socialinio dialogo plačiąja prasme įgyvendinant tam tikras veiklas, sprendžiant opias problemas, kaip pavyzdžiui, iniciatyva „Lietuva be vaikų namų“ – yra savivaldybėje institucija, kuri galėtų suburti ir visuomenininkus, ir Rotary klubus, kurie galėtų prisidėti. J. Braukylienė palinkėjo savivaldybei galvoti apie socialinį dialogą truputį plačiau.

Raimondas Tamošauskas paklausė, ar neplanuojama dėl socialinių klausimų bendradarbiauti su visuomeninėmis organizacijomis?

Indrė Butenienė atsakė, kad šiuo metu yra bendradarbiaujama ir tai vyks per vietos plėtros strategiją.

NUTARTA. Informacija išklausyta.

2. SVARSTYTA. Trišalės tarybos 2016 m. veiklos planas.

NUTARTA. Priimtas Klaipėdos miesto tarybos, profesinių sąjungų ir darbdavių organizacijų trišalės tarybos 2016 m. veiklos planas.

|  |  |
| --- | --- |
| Posėdžio pirmininkė | Judita Simonavičiūtė |
|  | |
| Posėdžio sekretorė | Milda Milbutaitė |